Document ID: 32005R1155

UREDBA KOMISIJE (ES) št. 1155/2005
z dne 18. julija 2005
o spremembi in popravku Uredbe (ES) št. 1419/2004 o nadaljevanju uporabe Večletnih sporazumov o financiranju in Letnih sporazumov o financiranju, sklenjenih med Evropsko komisijo, ki predstavlja Evropsko skupnost, na eni strani in Češko republiko, Estonijo, Madžarsko, Latvijo, Litvo, Poljsko, Slovaško in Slovenijo na drugi strani, ter o predvidevanju določenih odstopanj od Večletnih sporazumov o financiranju in od uredb Sveta (ES) št. 1266/1999 ter (ES) št. 2222/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu in zlasti člena 41 Pogodbe,
ob upoštevanju naslednjega:
(1)
Člen 7(8) oddelka A Priloge k Večletnim sporazumom o financiranju (MAFA) iz Uredbe Komisije (ES) št. 1419/2004 (1) mora biti glede postopkov, ki se uporabljajo za končno plačilo programa, usklajen s končnim datumom za prenehanje obveznosti, kakor je določeno v členu 3 Letnih sporazumov o financiranju (AFA). V ta namen mora biti rok iz zgoraj navedene določbe, do katerega je treba predložiti overjeno izjavo o izdatkih Komisiji, spremenjen in postopke v zvezi s sklepi o potrditvi obračuna, ki so opredeljeni v členu 12 oddelka A Priloge k sporazumom MAFA, je treba pojasniti.
(2)
Napako v zvezi z naslovom člena 4 Uredbe (ES) št. 1419/2004 je treba odpraviti.
(3)
Uredbo (ES) št. 1419/2004 je zato treba ustrezno spremeniti in popraviti.
(4)
Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja in Odbora Evropskega kmetijskega usmerjevalnega in jamstvenega sklada -
SPREJELA NASLEDNJO UREDBO:
Člen 1
Sprememba člena 3 Uredbe (ES) št. 1419/2004
Člen 3 Uredbe (ES) št. 1419/2004 se nadomesti z naslednjim:
„Člen 3
Sprememba Sporazumov MAFA
1. Člen 7(8) oddelka A Priloge k sporazumom MAFA se nadomesti z naslednjim:
‚Končno plačilo programa se izvrši:
(a)
če nacionalni odredbodajalec predloži Komisiji v končnem roku za plačilo, določenem v končnem Letnem sporazumu o financiranju overjeno izjavo o dejansko plačanih izdatkih v skladu s členom 9 tega oddelka;
(b)
če je predloženo končno poročilo o izvajanju in ga Komisija potrdi;
(c)
ko je odločba iz člena 11 tega oddelka sprejeta.
Plačilo ne sme vplivati na sprejetje kasnejše odločbe na podlagi člena 12 tega oddelka.‘
2. Naslednji pododstavek se doda členu 10(3) oddelka A Priloge k sporazumom MAFA:
‚Toda obresti, ki jih projekti, ki so dobili pomoč iz programa Češke, Estonije, Madžarske, Latvije, Litve, Poljske, Slovaške in Slovenije, niso upoštevali, se plačajo Komisiji v eurih.‘ “
Člen 2
Sprememba naslova člena 4 Uredbe (ES) št. 1419/2004
Naslov člena 4 Uredbe (ES) št. 1419/2004 se popravi:
„Člen 4
Nadomestitev zneskov iz člena 2 sporazumov AFA 2003“.
Člen 3
Začetek veljavnosti
Ta uredba začne veljati prvi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 2005

Labels: 15
19
6